**UAB „PASVALIO VANDENYS“**

**Komunalinių nuotekų valymo įrenginių rekonstrukcija Kiemelių k., Pasvalio raj.**

NESKELBIAMOS APKLAUSOS (VYKDANT PIRKIMĄ CVP IS PRIEMONĖMIS) SĄLYGOS

**PRIEDAI:**

**1. Pasiūlymo forma;**

**2. Rangos sutartis;**

**3. Užsakovo reikalavimai;**

**4. Kiemelių NVĮ suvestinis darbų kainų žiniaraštis**

**5. Nuotekų valymo įrenginių technologinė schema**

**2018**

1. **BENDROSIOS NUOSTATOS**
2. UAB „Pasvalio vandenys“ (toliau – perkantysis subjektas) numato įsigyti komunalinių nuotekų valymo įrenginių rekonstrukcija Kiemelių k., Pasvalio raj.
3. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (priimtas 2017 m. gegužės 2 d., Nr. XIII-328) (toliau – Įstatymas), Lietuvos Respublikos civiliniu kodeksu (aktualia redakcija) (toliau – Civilinis kodeksas), UAB „Pasvalio vandenys direktoriaus 2017 m. liepos 5 d. įsakymu Nr. V-23 patvirtinu mažos vertės pirkimų aprašu (toliau – Aprašas), kitais viešuosius pirkimus reglamentuojančiais teisės aktais, pirkimo dokumentais, kurias sudaro ir šios neskelbiamos apklausos (vykdomos CVP IS priemonėmis) sąlygos (toliau – Sąlygos).
4. Vartojamos pagrindinės sąvokos, apibrėžtos Įstatyme.
5. Išankstinis skelbimas apie numatomą pirkimą nebuvo paskelbtas.
6. Pirkimas vykdomas CVP IS priemonėmis, pasiekiamomis adresu <https://pirkimai.eviesiejipirkimai.lt/>.
7. Vadovaujantis aprašo 24 p., 29.1 p. pirkimas vykdomas neskelbiamos apklausos būdu, apklausiant ne mažiau kaip 3 tiekėjus.
8. Pirkime gali dalyvauti tik CVP IS registruoti tiekėjai, gavę perkančiojo subjekto kvietimą ir jį priėmę. Bet kokia informacija, sąlygų paaiškinimai, pranešimai ar kitas Perkančiojo subjekto ir tiekėjo susirašinėjimas yra vykdomas tik CVP IS susirašinėjimo priemonėmis.
9. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
10. Perkantysis subjektas yra pridėtinės vertės mokesčio (toliau – PVM) mokėtojas.
11. Pagal poreikį galimas avansinis mokėjimas iki 25 % nuo sutarties sumos.
12. Perkami darbai iš dalies tinkami finansuoti Lietuvos aplinkos apsaugos investicijų fondo (toliau – LAAIF) programos lėšomis.
13. Tiesioginį ryšį su tiekėjais įgaliotas palaikyti asmuo: *Edita Šienauskienė, tel. 8 (451) 34358, el. paštas:* *pasv.vanduo3@gmail.com**.*
14. **PIRKIMO OBJEKTAS**
15. Šis pirkimas yra vientisas ir į dalis neskirstomas.
16. Turės suprojektuoti ir pastatyti nuotekų valymo įrenginius Kiemelių kaime, kurių vidutinis paros debitas 25,9 m3/d. Statomuose nuotekų valymo įrenginiuose statybos metu ir po visiško jų užbaigimo, turi būti įdiegtas nepertraukiamas ir stabilus nuotekų valymo procesas, užtikrinantis nuotekų išvalymą iki reikalaujamų parametrų (pagal nuotekų tvarkymo reglamentą). Detalūs reikalavimai darbams ir darbų apimtys nurodyti šių apklausos sąlygų 3 priede „Užsakovo reikalavimai“. Numatomi atlikti darbai taip pat nurodyti apklausos sąlygų 4 priede „Darbų kainų žiniaraštis“.
17. Sutartis įsigalioja nuo sutarties įvykdymo užtikrinimo pateikimo datos ir galioja iki tol, kol sutarties galiojimas pasibaigia (visiškai įvykdomi įsipareigojimai), šalys sutaria ją nutraukti arba ji nutraukiama pirkimo sutartyje nustatytais atvejais. Visi nurodyti darbai turės būti atlikti per 12 mėn. nuo šios sutarties pasirašymo.
18. Siekdami nustatyti tikslias būtinų atlikti darbų apimtis, savo galimybes, riziką, potencialias išlaidas bei išsiaiškinti kitas aplinkybes, svarbias ruošiant pasiūlymą, vykdant darbus, tiekėjai savo iniciatyva gali apžiūrėti darbų vykdymo vietą. Perkantysis subjektas nerengs susitikimų su tiekėjais dėl pirkimo dokumentų paaiškinimų bei objekto apžiūros.
19. Darbų atlikimo vieta – Kiemelių k., Pasvalio r.

# **TIEKĖJŲ PAŠALINIMO PAGRINDAI IR TIEKĖJŲ KVALIFIKACIJOS REIKALAVIMAI**

1. Vadovaujantis įstatymu ir Aprašo nuostatomis, perkantysis subjektas tiekėjų pašalinimo pagrindų ir kvalifikacijos reikalavimų netaiko.
2. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
3. Tiekėjas, Įstatymo nustatyta tvarka sutarties vykdymui turi teisę pasitelkti kitus ūkio subjektus (jungtinės veiklos sutarties partnerius, subtiekėjus, subteikėjus, subrangovus).
4. Tiekėjas pasiūlyme turi nurodyti kokiems darbams, užduotims ketina pasitelkti subtiekėjus, subteikėjus ir/ar subrangovus (toliau bendrai – subrangovai) sutarties vykdymo metu, net jei subtiekėjai, subteikėjai ir/ar subrangovai nėra tiksliai žinomi.
5. Tiekėjas, pasitelkęs sutarties vykdymui kitus ūkio subjektus, turi užtikrinti, kad jie bus prieinami tinkamam sutarties vykdymui.
6. Jei ūkio subjektų grupė veikia jungtinės veiklos sutarties pagrindu, turi būti numatoma solidari atsakomybė dėl pirkimo sutarties vykdymo. Jungtinės veiklos sutartis turi atitikti LR Civilinio kodekso tokiai sutarčiai keliamus reikalavimus. Jungtinės veiklos pagrindu veikiančios ūkio subjektų grupės nariai turi būti nurodyti pasiūlyme.
7. Perkantysis subjektas nereikalauja, kad, tiekėjų grupės pateiktą pasiūlymą nustačius laimėjusį ir pasiūlius sudaryti pirkimo sutartį, tiekėjų grupė įgytų tam tikrą teisinę formą.
8. Kitų ūkio subjektų dalyvavimo numatymas nekeičia pagrindinio tiekėjo atsakomybėsdėl numatomos sudaryti pirkimo sutarties įvykdymo.
9. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja perkančiajam subjektui pranešti tuo metu žinomų subrangovų pavadinimus, kontaktinius duomenis ir jų atstovus, tiems darbams ir užduotims, kurie buvo pasiūlyme įvardinti, kaip numatomi perduoti subrangovams. Perkantysis subjektas reikalauja, kad tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subrangovus, kuriuos jis ketina pasitelkti vėliau.
10. Pirkimo sutartyje bus numatoma tiesioginio atsiskaitymo su subtiekėjais galimybė.

1. **PASIŪLYMŲ RENGIMAS, PATEIKIMAS IR KEITIMAS**
2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.
3. Pasiūlymus gali teikti tik CVP IS registruoti tiekėjai (nemokama registracija adresu <https://pirkimai.eviesiejipirkimai.lt>), CVP IS priemonėmis gavę ir priėmę perkančiojo subjekto kvietimą. Visi pasiūlymo dokumentai pateikiami tik elektronine forma, t.y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc* ir kt.). Pateikiant atitinkamų dokumentų skaitmenines kopijas yra deklaruojama, kad kopijos yra tikros. Perkantysis subjektas pasilieka sau teisę prašyti dokumentų originalų.
4. Tiekėjas gali pateikti tik vieną pasiūlymą, visai nurodytai darbų apimčiai.
5. Tiekėjas pasiūlyme turi nurodyti, kokia pasiūlyme pateikta informacija yra konfidenciali. Visas tiekėjo pasiūlymas negali būti laikomi konfidencialia informacija, tačiau tiekėjas, vadovaudamasis Įstatymo 32 str. 2 d. gali nurodyti, kad tam tikra jo pasiūlyme pateikta informacija yra konfidenciali.
6. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiojo subjekto nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
7. Tiekėjas pasiūlymą turi teikti visai darbų ir paslaugų apimčiai, nurodytai šiose sąlygose ir jos prieduose. Nurodyti darbai turi būti įvertinti kompleksiškai, kartu su visais palydinčiais darbais. Jeigu, siekiant laiku ir tinkamai įvykdyti pirkimo sutartį, reikia atlikti papildomus darbus, kurių tiekėjas nenumatė teikdamas pasiūlymą, bet turėjo ir galėjo juos numatyti, ir jie yra būtini pirkimo sutarčiai tinkamai įvykdyti, šiuos darbus tiekėjas atlieka savo sąskaita.
8. Tiekėjai kartu su pasiūlymu pateikia:
	1. Užpildytą Pasiūlymo forma (priedas 1);
	2. Užpildytą darbų kainų žiniaraštį (priedas Nr. 4);
	3. Rangos sutartis (projektas, priedas Nr.2);
	4. kita CVP IS priemonėmis pateikta informacija (paaiškinimai, patikslinimai, jei tokių bus).
9. Dalyvio pasiūlymą sudaro CVP IS priemonėmis pateiktų dokumentų ir duomenų visuma:
	1. užpildyta pasiūlymo forma;
	2. jungtinės veiklos sutarties skaitmeninė kopija;
	3. užpildyti žiniaraščiai;
	4. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą elektroniniu parašu patvirtina ne įmonės vadovas, o įgaliotas asmuo);
		1. kita sąlygose prašoma informacija ir (ar) dokumentai.
10. Į pasiūlyme nurodytą kainą turi būti įskaičiuotos visos išlaidos ir privalomi mokėti mokesčiai (įskaitant PVM). Pasiūlyme nurodoma kaina pateikiama eurais, turi būti išreikšta ir apskaičiuota taip, kaip nurodyta pasiūlymo formoje ir žiniaraščiuose. Apskaičiuojant kainą, turi būti atsižvelgta į visą darbų apimtį. Visi pasiūlyme nurodyti skaičiai, susiję su pasiūlymo kaina, turi būti pateikiami dviejų skaičių po kablelio tikslumu.
11. Tiekėjas gali užšifruoti visą pasiūlymą arba pasiūlymo dokumentą, kuriame nurodyta pasiūlymo kaina. Užšifruoti kainų pasiūlymai taip pat kaip ir neužšifruoti gali būti pateikiami (prisegami) iki pasiūlymų pateikimo termino pabaigos. Užšifravęs pasiūlymą tiekėjas privalo CVP IS susirašinėjimo priemonėmis iki komisijos posėdžio, kuriame bus susipažįstama su pasiūlymų kainomis pradžios, pateikti slaptažodį, leidžiantį iššifruoti kainos pasiūlymą. Tiekėjas yra atsakingas už slaptažodžio pateikimą laiku. Nepateikus slaptažodžio pasiūlymas bus laikomas nepateiktu ir bus atmestas.
12. Pateikdamas pasiūlymą, tiekėjas sutinka su šiomis sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
13. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti ne lietuvių kalba, turi būti pateiktas tiekėjo ar jo įgalioto asmens parašu arba vertėjo parašu ir vertimo biuro antspaudu patvirtintas vertimas į lietuvių kalbą.
14. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma − vokuose), ir naudodamasis CVP IS priemonėmis.
15. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
16. Pasiūlymas galioja jame dalyvio nurodytą laiką. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Kol nesibaigė pasiūlymų galiojimo laikas, perkantysis subjektas gali prašyti, kad dalyvis pratęstų pasiūlymo galiojimą iki konkrečiai nurodyto laiko.
17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

1. **PASIŪLYMŲ GALIOJIMO UŽTIKRINIMAS**
2. Perkantysis subjektas nereikalauja pasiūlymų galiojimo užtikrinimo.
3. **SĄLYGŲ PAAIŠKINIMAS IR PATIKSLINIMAS**
4. Bet kokia informacija, prašymai paaiškinti sąlygas, sąlygų paaiškinimai, pranešimai ar kitas perkančiojo subjekto ir dalyvio susirašinėjimas yra vykdomas tik CVP IS priemonėmis.
5. Perkantysis subjektas atsako į kiekvieną dalyvio CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau, kaip 2 darbo dienos iki pasiūlymų pateikimo termino pabaigos.
6. Atsakymus į tiekėjų klausimus dėl pirkimo dokumentų, pirkimo dokumentų paaiškinimus perkantysis subjektas pateikia ne vėliau kaip likus 1 darbo dienai iki pasiūlymų pateikimo termino pabaigos.
7. Nesibaigus pirkimo pasiūlymų pateikimo terminui, perkantysis subjektas turi teisę savo iniciatyva paaiškinti (patikslinti) pirkimo dokumentus.
8. Jeigu perkantysis subjektas negali pirkimo dokumentų paaiškinimų (patikslinimų) pateikti taip, kad visi dalyviai juos gautų ne vėliau likus 1 darbo dienai iki pasiūlymų pateikimo termino pabaigos, jis perkelia pasiūlymų pateikimo terminą laikui, per kurį dalyviai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).
9. **SUSIPAŽINIMO SU PASIŪLYMAIS PROCEDŪROS**
10. Pradinis susipažinimas su pasiūlymais vyksta Komisijos posėdyje. Susipažinimas su pasiūlymais pradedamas pasibaigus pasiūlymo pateikimo terminui, po 45 min.
11. Susipažinimo su pasiūlymais procedūros rezultatus Komisija įformina protokolu.
12. Tiekėjai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktais pasiūlymais, atliekamos pasiūlymų nagrinėjimo, vertinimo ir palyginimo procedūros.
13. **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**
14. Pateiktus pasiūlymus nagrinėja, vertina ir palygina Komisija šia tvarka:
	1. įvertina dalyvių pateiktus pasiūlymus;
	2. nustato ekonomiškai naudingiausia pasiūlymą (t.y. pasiūlymą, kuriame nurodyta kaina yra mažiausia);
	3. sudaro pasiūlymų eilę;
	4. nustato laimėtoją.
15. Komisija vertindama tiekėjų pasiūlymus:
	1. tikrina, ar tiekėjų pasiūlymuose nurodyti darbai atitinka šių sąlygų ir Techninės specifikacijos reikalavimus, jei reikia, kreipiasi dėl pasiūlymo paaiškinimo ir pan.;
	2. tikrina ar pateikti pasiūlymai atitinka jiems keliamus reikalavimus;
	3. vertina, ar tiekėjų pasiūlytos kainos nėra per didelės (nėra didesnės nei planuota pirkimo pradžioje), nepriimtinos, ar pasiūlytos kainos nėra neįprastai mažos, jei reikia, kreipiasi į tiekėjus dėl neįprastai mažos kainos pagrindimo;
	4. atlieka kitus veiksmus, susijusius su pasiūlymų vertinimu.
16. Įvertinusi pasiūlymus, komisija sudaro Pasiūlymų eilę. Eilė nesudaroma jei pasiūlymą pateikė tik vienas tiekėjas. Pasiūlymų eilė sudaroma kainos didėjimo tvarka. Pasiūlymas, kuriame nurodyta kaina yra mažiausia, laikomas ekonomiškai naudingiausiu. Tais atvejais, kai kelių tiekėjų pasiūlymų ekonominis naudingumas (t.y. kaina) yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
17. Įvertinusi pateiktus pasiūlymus komisija nustato laimėjusį pasiūlymą ir ne vėliau kaip per 5 darbo dienas nuo sprendimo priėmimo informuoja suinteresuotus kandidatus ir suinteresuotus dalyvius apie: sprendimą nustatyti laimėjusį pasiūlymą; nustatytą pasiūlymų eilę; laimėjusį pasiūlymą; tikslų atidėjimo terminą.
	1. Komisija atmeta tiekėjo pasiūlymą, jei pateiktas pasiūlymas yra Nepriimtinas ir/ar Netinkamas (taip kaip tą apibrėžia Įstatymas), kitais Aprašo ir Įstatymo nustatytais pagrindais.
18. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šių sąlygų ir Įstatymo reikalavimais, pasiūlymas turi būti atmestas.
19. **PASIŪLYMŲ VERTINIMAS**
20. Ekonomiškai naudingiausias pasiūlymas išrenkamas tik pagal kainą.
21. Ekonomiškai naudingiausias pasiūlymas yra tas, kurio pasiūlyta kaina yra mažiausia.
22. **SPRENDIMAS DĖL PIRKIMO SUTARTIES SUDARYMO**
23. Pirkimo sutartis sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis kaip 5 darbo dienos nuo pranešimo apie nustatytą laimėtoją išsiuntimo CVP IS susirašinėjimo priemonėmis dienos. Atidėjimo terminas gali būti netaikomas Įstatymo 94 str. 8 d. nurodytais atvejais.
24. Pirkimo sutartis sudaroma su laimėtoju pripažintu tiekėju. Tiekėjas, kurio pasiūlymas nustatytas laimėjęs, sudaryti pirkimo sutarties kviečiamas raštu (siunčiamu CVP IS priemonėmis) ir jam nurodomas laikas, iki kada jis turi sudaryti pirkimo sutartį.
25. Jeigu tiekėjas, kuriam buvo pasiūlyta sudaryti pirkimo sutartį raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo, arba iki perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis laikoma, kad jis atsisakė sudaryti pirkimo sutartį. Tuo atveju perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
26. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
27. **GINČŲ NAGRINĖJIMO TVARKA**
28. Dalyviai turi teisę pateikti pretenziją perkančiajam subjektui, Įstatymo VII skyriuje nustatyta tvarka.
29. Tiekėjų pretenzijos teikiamos ir nagrinėjamos, ginčiai sprendžiami Įstatymo VII skyriuje nustatyta tvarka.
30. **PIRKIMO SUTARTIES SĄLYGOS**
31. Sudarant pirkimo sutartį, joje negali būti keičiama laimėjusio tiekėjo pasiūlymo kaina, darbų atlikimo terminas, kitos sąlygos, pirkimo dokumentuose nustatytos pirkimo sąlygos. Sutarties vykdymo metu Sutartis galės būti keičiama Įstatymo ir Sutartyje nustatyta tvarka.
32. Rangos sutartis įsigalioja sekančią dieną gavus pritarimą iš LAAIF dėl paramos lėšų skyrimo. Perkančioji organizacija turi teisę nuspręsti sutartį pradėti vykdyti ir anksčiau, savo lėšomis, tokiu atveju, Rangos sutartis įsigalioja nuo raštiško perkančiosios organizacijos pranešimo. Jei rangos sutartis neįsigalioja per 12 mėn., nuo jos pasirašymo, Sutartis gali būti nutraukta bet kurios šalies iniciatyva.
33. Sutarties projektas pateiktas šių sąlygų Priede Nr. 2.

1 priedas

**PASIŪLYMO FORMA**

**Komunalinių nuotekų valymo įrenginių rekonstrukcija Kiemelių k., Pasvalio raj.**

**PATEIKĖ**

|  | **Dalyvio pavadinimas** | **Dalyvio adresas** |
| --- | --- | --- |
| Pirkimo dalyvis / jungtinės veiklos pagrindinis partneris |  |  |
| Partneris 1\* |  |  |

*\* Turi būti tiek eilučių, kiek yra jungtinės veiklos partnerių (veikiančių jungtinės veiklos sutarties pagrindu). Subrangovai nelaikomi partneriais.*

**Asmuo atsakingas už pasiūlymą ir įgaliotas bendrauti su perkančiuoju subjektu:**

|  |  |
| --- | --- |
| **Vardas, pavardė** |  |
| **Adresas** |  |
| **Telefonas** |  |
| **Faksas** |  |
| **El. paštas** |  |

**Numatomi pasitelkti kitų ūkio subjektai ir (ar) jiems numatomi perduoti darbai:**

|  |  |  |  |
| --- | --- | --- | --- |
|  | **Pavadinimas** | **Adresas** | **Darbai (Darbų dalis (%), jei žinoma)\*\*\*** |
| Subrangovas 1\*\* |  |  |  |

*\*\* Nurodomi visi kiti sutarčiai vykdyti numatomi pasitelkti kitų ūkio subjektai: subrangovai, subtiekėjai, subteikėjai. \*\*Turi būti tiek eilučių, kiek numatoma subrangovų (ar darbų). Šioje lentelėje nurodomi ir tiekėjo numatomi pasitelkti specialistai, kurie nėra tiekėjo (ar jo subrangovo) darbuotojai ir neketinama jų įdarbinti.*

*\*\*Turi būti nurodomi ir tie darbai kuriems subrangovus numatoma pasitelkti vėliau, ir pasiūlymo pateikimo metu jie nėra žinomi.*

Mes, žemiau pasirašiusieji, šiuo pareiškiame, kad:

1. Mes išanalizavome ir visiškai sutinkame su pirkimo dokumentų turiniu, ir be jokių išlygų ar apribojimų sutinkame su visomis jų nuostatomis.
2. Vadovaudamiesi pirkimo ir žemiau nurodytomis sąlygomis bei terminais, be jokių išlygų ar apribojimų, mes siūlome atlikti komunalinių nuotekų valymo įrenginių rekonstrukciją Kiemelių k., Pasvalio raj.
3. Mūsų pasiūlymo kaina be PVM yra**: *<*** *įrašyti skaitmenimis>* **Eur, <***įrašyti skaitmenimis***> ct (<** *įrašyti žodžiais***> eurų,** *<įrašyti skaitmenimis>* **ct**).

PVM yra**: *<*** *įrašyti skaitmenimis>* **Eur, <***įrašyti skaitmenimis***> ct (<** *įrašyti žodžiais***> eurų,** *<įrašyti skaitmenimis>* **ct**).

Mūsų pasiūlymo kaina su PVM yra***<*** *įrašyti skaitmenimis>* **Eur, <***įrašyti skaitmenimis***> ct (<** *įrašyti žodžiais***> eurų,** *<įrašyti skaitmenimis>* **ct**).

1. Pridėtinės vertės mokestis bus mokamas teikėjui pagal galiojančius Lietuvos Respublikos teisės aktus bei tarptautinius susitarimus, susijusius su sutarties vykdymu.
2. Pasiūlymas galioja **90** dienų nuo paskutinės pasiūlymų pateikimo termino dienos imtinai.
3. Jeigu mūsų pasiūlymas bus nustatytas laimėjusiu ir būsime pakviesti sudaryti sutartį, mes pateiksime Sutarties įvykdymo užtikrinimą, kurio vertė – 5 % sutarties sumos (be PVM).
4. Teikdami šį pasiūlymą mes patvirtiname, kad nesame pateikę jokio kito pasiūlymo šiam pirkimui, nepriklausomai nuo dalyvavimo jame formos.
5. Patvirtiname, kad nėra jokių aplinkybių, dėl kurių mes negalėtume dalyvauti pirkime ar pasirašyti Sutartį.
6. Pabrėžiame, jog mums yra žinoma, kad perkantysis subjektas, bet kuriuo metu iki pirkimo sutarties sudarymo turi teisę nutraukti pirkimo procedūras Įstatymo nustatyta tvarka.

Prie pasiūlymo pridedami priedai:

|  |  |  |
| --- | --- | --- |
| Eil.Nr. | Prie pasiūlymo pridedamų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(įgalioto asmens pareigos) (parašas) (vardas, pavardė)

2 priedas

KOMUNALINIŲ NUOTEKŲ VALYMO ĮRENGINIŲ rekonstrukcija kiemelių K., pasvalio raj.

RANGOS SUTARTIS

2018 m. *<nurodoma>*d. Nr. *<nurodoma>*

Pasvalys

**UAB „Pasvalio vandenys“**, kodas 169236961, adresas Panevėžio g. 21, LT-39174 Pasvalys, atstovaujama direktoriaus Algimanto Mataičio, veikiančio pagal įmonės įstatus, (toliau – Užsakovas),

ir **<*nurodomas tiekėjo pavadinimas>*,** kodas *<nurodoma>* , adresas *<nurodoma>*, atstovaujama *<nurodoma>*, veikiančio pagal *<nurodoma>*, (toliau – Rangovas),

toliau kartu vadinami Šalimis, o kiekvienas atskirai – Šalimi, sudarė šią Statybos rangos darbų sutartį (toliau – Sutartis).

1. **SUTARTIES DALYKAS**

1. Dalykas – Komunalinių nuotekų valymo įrenginių rekonstrukcija Kiemelių k., Pasvalio raj. (toliau – Darbai). Rangovas turės suprojektuoti ir pastatyti nuotekų valymo įrenginius Kiemelių kaime, kurių vidutinis paros debitas 25,9 m3/d. Statomuose nuotekų valymo įrenginiuose statybos metu ir po visiško jų užbaigimo, turi būti įdiegtas nepertraukiamas ir stabilus nuotekų valymo procesas, užtikrinantis nuotekų išvalymą iki reikalaujamų parametrų (pagal nuotekų tvarkymo reglamentą). Detalūs reikalavimai darbams ir darbų apimtys nurodyti šių apklausos sąlygų 3 priede „Užsakovo reikalavimai“. Numatomi atlikti darbai taip pat nurodyti apklausos sąlygų 4 priede „Darbų kainų žiniaraštis“.

* 1. Sutartis sudaroma įvykdžius neskelbiamos apklausos pirkimą, pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą (priimtas 2017 m. gegužės 2 d., Nr. XIII-328) (toliau – Įstatymas) ir vadovaujantis UAB „Pasvalio vandenys direktoriaus 2017 m. liepos 5 d. įsakymu Nr. V-23 patvirtinu mažos vertės pirkimų aprašu (toliau – Aprašas).
	2. Perkami darbai iš dalies tinkami finansuoti Lietuvos aplinkos apsaugos investicijų fondo (toliau – LAAIF) programos lėšomis.
1. **BENDROSIOS NUOSTATOS**
	1. Sutartis sudaroma ir vykdoma vadovaujantis Įstatymu.
	2. Sutartis įsigalioja nuo Sutarties įvykdymo užtikrinimo pateikimo datos ir galioja iki tol, kol sutarties galiojimas pasibaigia (visiškai įvykdomi įsipareigojimai), šalys sutaria ją nutraukti arba ji nutraukiama Sutartyje nustatytais atvejais.
	3. Visi nurodyti Darbai turės būti atlikti ir perduoti Užsakovui per 12 mėn. nuo šios sutarties pasirašymo.
	4. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami faksu, paštu arba elektroniniu paštu. Dokumentų originalai įteikiami šalims pasirašytinai ar siunčiant registruotu/kurjeriniu paštu kiekvienam Sutartyje nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai, šioje Sutartyje nurodytais adresais.
2. **UŽSAKOVO TEISĖS, PAREIGOS IR ATSAKOMYBĖ**
	1. Užsakovas privalo perduoti Rangovui Statybvietę ir visus įgaliojimus, reikalingus tinkamai atlikti Darbus. Užsakovas turi pateikti Rangovui Sutarties tinkamai vykdymu reikalingus duomenis ir dokumentus.
	2. Užsakovas turi teisę bet kuriuo metu tikrinti atliekamų Darbų kokybę, lankytis statybvietėje.
	3. Užsakovas turi teisę bet kada, apie tai informavęs Rangovą, sustabdyti Darbų vykdymą. Jei darbų Sustabdymas ne dėl Rangovo kaltės trunka ilgiau nei 60 dienų, Rangovas turi teisę, pareikalauti Darbų atnaujinimo ir Užsakovui to nepadarius, nutraukti šią Sutartį.
3. **RANGOVO TEISĖS, PAREIGOS IR ATSAKOMYBĖ**
	1. Rangovas privalo parengti ir su Užsakovu suderinti statybos projektą, ir vykdyti Darbus pagal parengtą statybos projektą, šią Sutartį, vadovaudamasis Užsakovo nurodymais, įstatymais, laikydamasis poįstatyminių aktų, normatyvinių statybos techninių dokumentų ir Statybos techninių reglamentų reikalavimų.
	2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.
	3. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visų Darbų vykdymo laikotarpiu.
	4. Rangovas privalo apsaugoti Užsakovo turtą dėl galimų nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje.
	5. Vykdydamas Darbus Rangovas privalo:
		1. užtikrinti, kad statybvietėje būtų laikomasi darbų saugos, aplinkosaugos ir kitų saugumo reikalavimų;
		2. užtikrinti, kad į statybvietę (Darbų atlikimo vietą) nepatektų pašaliniai asmenys;
		3. savo sąskaita pašalinti iš statybvietės visas statybines atliekas ir šiukšles, kurios atsirado dėl Rangovo atliekamų Darbų.
		4. sandėliuoti arba išvežti savo perteklines medžiagas ir nereikalingus Rangovo įrengimus.
	6. Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo apmokėti Užsakovui už sunaudotą elektrą rinkos kainomis, kurias Užsakovas moka energetinių išteklių tiekimo įmonėms.
	7. Rangovas užtikrina, kad jo personalas būtų kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.
	8. Rangovas privalo naudoti tik Darbų vykdymui ir naudojimo sąlygoms tinkamą įrangą, įregimus, medžiagas, laikydamasis gamintojo nurodymų, techninių specifikacijų.
	9. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Užsakovą, kad jis patikrintų ir įvertintų.
	10. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus, eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Užsakovui apie bet kokius numatomus atlikti bandymus ne vėliau kaip prieš 3 darbo dienas.
	11. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų susijusių su:
		1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų ar neveikimo vykdant Darbus, taisant defektus Darbų vykdymo metu.
		2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.
	12. Rangovas privalo sudaryti sąlygas Užsakovui ir jo atstovams netrukdomai lankytis statybvietėje bei susipažinti su visa dokumentacija, įvertinti atliktus ar atliekamus Darbus.
	13. Rangovas privalo prisiimti visą atsakomybę už Darbus nuo jų pradžios iki jų pabaigos. Jeigu Darbams padaroma žala arba jie prarandami, kai už jų priežiūrą ir praradimą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai atitiktų Sutartį.
4. **DARBŲ ATLIKIMO TERMINAI, VĖLAVIMAS, SUSTABDYMAS**
	1. Darbai pradedami iškarto įsigaliojus Sutarčiai ir turi būti atlikti iki Sutarties 2.3. p. nurodytos datos. Projektavimo darbai turi būti atlikti per 3 mėnesius. Esant nenumatytoms, nuo Šalių nepriklausančioms aplinkybėms (nepalankios klimatinės sąlygos; negauti ir uždelsti išduoti reikalingi kompetentingų institucijų pritarimai, suderinimai; pakeisti ir/ar išleisti nauji teisės aktai; sąlygos Statybvietėje, kurių Rangovas negalėjo numatyti (susiję su reljefu, gruntu, gruntiniais vandenimis ir pan.)) Sutarties galiojimo terminas šalių raštišku susitarimu gali būti pratęstas 3 mėn. Visi defektai ir trūkumai turi būti taisomi visą garantinį teminą, numatytą LR Civilinio kodekso.
	2. Šalys turi teisę pasirašyti Darbų atlikimo grafiką, kuris rengiamas atsižvelgiantį į Projekto pinigų srautus ir planuojamą mokėjimo prašymų pateikimą. Abiems šalims tokį grafiką pasirašius, jis tampa privalomas.
	3. Jeigu Rangovas vėluoja atlikti darbus nurodytu terminu (nesilaiko 5.2.p nustatyta tvarka pasirašyto Darbų atlikimo grafiko), Užsakovas turi teisę prašyti sumokėti 0,02 proc. dydžio delspinigius, skaičiuojamus nuo Darbų kainos, už kiekvieną uždelstą dieną. Priskaičiuoti delspinigiai gali būti išskaitomi iš Rangovui mokėtinų sumų be jokio papildomo pranešimo.
	4. Užsakovas vėluodamas sumokėti Sutartyje nustatytais terminais Rangovui už pagal Sutartį atliktus ir priimtus Darbus, Rangovui raštu pareikalavus, moka už kiekvieną uždelstą dieną 0,02 proc. dydžio delspinigius nuo neapmokėtos sumos.
5. **DARBŲ PERDAVIMAS-PRIĖMIMAS**
	1. Užsakovas perima Darbus (ar jų dalį) pasirašydamas Darbų perdavimo – priėmimo aktą.
	2. Rangovui pateikus darbų priėmimo perdavimo aktą, Užsakovas atlieka perduodamų Darbų apžiūrą ir patikrinimą, po kurio:
		1. pritariama Rangovo pateiktam Darbų perdavimo-priėmimo aktui,

6.2.2. nurodoma, kokie darbai neatlikti arba atlikti netinkamai, pateikiami pastebėjimai, nukrypimai bei nurodomi defektai. Nurodoma, iki kada nebaigti Darbai ir/ar defektai turi būti pašalinti. Tokiu atveju Užsakovas darbus priima su sąlyga, kad nurodyti darbų trūkumai ir defektai yra neesminiai ir Rangovo bus ištisyti iki nurodyto termino pabaigos;

6.2.3. nepritariama ir atsisakoma perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas. Ištaisius nurodytus trūkumus Rangovas pateikia naują darbų perdavimo –priėmimo aktą.

* 1. Užsakovas, gavęs iš Rangovo darbų perdavimo – priėmimo aktą jį pasirašo arba pateikia pastabas, ne vėliau kaip per 6 dienas. Užsakovui per nurodytą terminą nepateikus pastabų, laikoma, kad Darbai atlikti tinkamai.
1. **SUTARTIES KAINA IR APMOKĖJIMAS**
	1. Bendra Sutarties kaina yra *<nurodoma>* EUR *<nurodoma žodžiais>*  su PVM, iš kurių PVM sudaro *<nurodoma>* (*<nurodoma žodžiais>*).
	2. Sudaroma bendros kainos sutartis. Į Sutarties 7.1 punkte nurodytą kainą įtraukti visi mokesčiai ir visos Rangovo išlaidos. Sutarties kaina nebus keičiama visą Sutarties galiojimo laikotarpį, išskyrus, kainos pakeitimą dėl pasikeitusio taikomo PVM tarifo. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama.
	3. Sutarties 7.1. punkte nurodyta Darbų kaina gali būti mokama Rangovui dalimis atsižvelgiant į faktiškai atliktą ir Užsakovo priimtą Darbų dalį.
	4. Mokama už tinkamai ir laiku atliktus ir šioje Sutartyje nustatyta tvarka patvirtintus bei Užsakovo priimtus Darbus (Darbų dalį).
	5. Užsakovui patvirtinus pateiktus atliktų Darbų aktus, Rangovas pateikia mokėjimo sąskaitą. Už tinkamai atliktus ir Užsakovo priimtus Darbus (ar jų dalį) Užsakovas sumoka per 30 dienų nuo sąskaitos mokėjimui pateikimo dienos.
	6. Apmokama tik už tinkamai atliktus ir Užsakovo priimtus Darbus (ar jų dalį). Užsakovas turi teisę nemokėti už Darbus (ar jų dalį), jei nustatomi jų trūkumai, net jei darbus Užsakovas 7.2 p. nustatyta tvarka jau priėmė. Tokiu atveju už Darbus (ar jų dalį) mokama tik tuomet, kai Užsakovo nurodyti darbų trukumai ištaisomi.
	7. Sutarties vykdymo metu, Sutarties kaina (bei kiekiai) gali keičiama Įstatyme nurodytais atvejais, Kainodaros taisyklių nustatymo metodikos (patvirtinta Viešųjų pirkimų tarnybos direktoriaus 2017-06-28 įsakymu Nr. 1S-95) (toliau – Metodika) nustatyta tvarka.
2. **PAKEITIMAI**
	1. Sutarties keitimai gali būtį atliekami Įstatymo 97 str. nustatyta tvarka. Keitimai pasirašomi abiejų šalių ir tampa neatskiriama sutarties dalis.
	2. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas - pranešti Užsakovui, detaliai nurodydamas aplinkybes, jų priežastis. Jeigu Rangovas, dėl šiame punkte minimų priežasčių, uždelsia baigti Darbus laiku, tai Rangovas turi teisę reikalauti Darbų atlikimo termino pratęsimo.
3. **ATSAKOMYBĖ UŽ DEFEKTUS, GARANTIJOS**
	1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (ar jų dalį) (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui nedelsiant juos nustačius.
	2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su Sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.
	3. Jei Rangovas netinkamai vykdo šią Sutartį, Užsakovas turi teisę pasinaudoti pateiktu sutarties įvykdymo užtikrinimu. Tokiu atveju Užsakovas kreipiasi į draudimo kompaniją, su reikalavimu sumokėti visą garantijoje nurodytą sumą, nurodydamas kokių sutartinių įsipareigojimų Rangovas nevykdo ir/ar vykdo netinkamai. Jei Užsakovas pasinaudoja Sutarties įvykdymo užtikrinimu, Rangovas turi pateikti naują užtikrinimą visai šioje Sutartyje nurodytai užtikrinimo sumai. Sutarties įvykdymo užtikrinimo panaudojimas neatleidžia Rangovo nuo Sutarties vykdymo.
4. **SUTARTIES PAŽEIDIMAS IR NUTRAUKIMAS**
	1. Sutarties gali būti nutraukta šalių susitarimu.
	2. Sutartis gali būti nutraukta Įstatymo 98 str. nustatytais atvejais ir tvarka.
	3. Užsakovas turi teisę vienašališkai nutraukti Sutartį, jeigu Rangovas:
		1. nevykdo pagrįstų ir motyvuotų Užsakovo nurodymų;
		2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį ir tampa aišku, kad juos baigti iki Darbų atlikimo termino pabaigos neįmanoma ir Rangovas neturi teisės į Darbų atlikimo termino pratęsimą.
	4. Nutraukiant Sutartį, Užsakovas turi nustatyti likusias Rangovui mokėtinas sumas už tinkamai atliktus ir jo priimtus, bet dar neapmokėtus Darbus.
	5. Nutraukiant sutartį dėl Rangovo kaltės, Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su Darbų defektų ištaisymu, delspinigius dėl vėlavimo (jeigu tokie yra) ir kitas Užsakovo išlaidas, atsiradusias dėl šios Sutarties netinkamo vykdymo. Užsakovas, padaręs tokius atskaitymus už praradimus ir nuostolius, visą likusią Rangovui mokėtiną sumą privalo išmokėti Rangovui.
	6. Sutarties nutraukimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
		1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
		2. perduoti Užsakovui įrangą ir medžiagas, už kuriuos jau sumokėta;
		3. nedelsiant pašalinti visus Rangovo įrengimus ir kitus daiktus iš Statybvietės ir pats palikti Statybvietę.
5. **GINČAI**
	1. Sutarties Šalys visus ginčus stengiasi išspręsti derybomis. Jei ginčo išspręsti derybomis nepavyksta Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.
6. **NENUGALIMA JĖGA**
	1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
	2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
	3. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure).
7. **KITOS SALYGOS. ŠALIŲ PARAŠAI IR REKVIZITAI**
	1. Sutartis gali būti keičiama Įstatyme nustatytais atvejais ir tvarka. Visi Sutarties keitimai įforminami raštu ir tampa neatskiriama šios Sutarties dalis.
	2. Sutartis sudaryta dviem vienodą galią turinčiais egzemplioriais, po vieną kiekvienai šaliai.
	3. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
	4. Priedai: Nr. 1 – Įkainuotas žiniaraštis.
	5. Šalių rekvizitai:

|  |  |
| --- | --- |
| **UŽSAKOVAS****UAB „Pasvalio vandenys “**Panevėžio g. 21, LT-39174 PasvalysĮmonės kodas 169236961PVM mok. LT692369610Tel./faksas (8 451) 34 358El.p. pasv.vanduo@gmail.com  | **RANGOVAS*****<nurodoma>***Įmonės kodas *<nurodoma>*PVM mok. kodas *<nurodoma>*Tel./fax.: *<nurodoma>*E-mail: *<nurodoma>*  |
| Direktorius Algimantas Mataitis \_\_\_\_\_\_\_\_\_\_\_\_\_\_\_\_(parašas)A.V.  | *<nurodoma pareigos, vardas ir pavardė>*\_\_\_\_\_\_\_\_\_\_\_\_\_\_\_\_\_\_\_(parašas)A.V.  |

3 Priedas

**UŽSAKOVO REIKALAVIMAI**

Kiemelių kaime Rangovas turės suprojektuoti ir pastatyti naujus nuotekų valymo įrenginius.

Valyklos sklypas turi būti aptvertas.

Duomenų perdavimas iš naujų NVĮ turi būti numatytas į UAB “Pasvalio vandenys“ dispečerinę. Perdavimas radijo arba GSM ryšio priemonėmis.

**Kiemeliai**

**Kiemeliai -** kaimas centrinėje Pasvalio rajono dalyje, 1 km į šiaurės rytus nuo Pasvalio. Buitinių nuotekų tvarkymui dar sovietiniais laikais buvo pastatyti biologiniai valymo įrenginiai (aerokanalas, nusodintuvas ir biotvenkinys). Šiuo metu įrenginiai techniškai susidėvėję ir nebeužtikrina keliamų išvalymo parametrų. Valytos nuotekos išleidžiamos į Krinčino upelį.

Per parą iš vieno gyventojo susidarančiose nuotekose yra 70 g BDS7 organinių teršalų, nuotekų užterštumas yra 89,3 mg/l. Ši reikšmė yra naudojama projektuojamų nuotekų valymo įrenginių apkrovos skaičiavimui.

Planuojama, kad Kiemelių kaime bus įrengti 25,9 m3/parą prie organinių teršalų apkrovos 2,31 kg BDS7 pajėgumo uždarieji komunalinių nuotekų biologinio valymo įrenginiai.

Po valymo vidutinė metinė valytų nuotekų koncentracija BDS7 12 mgO2/l.

Kiemelių nuotekų valykloje reikalingų atlikti darbų ir įrenginių komplektacijos aprašymas:

1. Įrengti nevalytų nuotekų priėmimo-gesinimo kamerą. Nuotekos į projektuojamą nuotekų valyklą bus paduodamos viena spaudimine (iš esamos nuotekų siurblinės Kiemelių kaime) linija.

2. Įrengti parengtinio valymo grandį, susidedančią iš ner.plieno (AISI316) rankinių grotų (tarpelių dydis 10 mm) ir smėliagaudės (sukauptas smėlis iš smėliagaudės šalinamas erlifto pagalba).

3. Pateikti konteinerius nešmenų ir smėlio kaupimui.

4. Įrengti vietas nuotekų bandinių pasėmimui prieš ir po biologinio valymo įrenginių.

5. Biologinių valymo įrenginių darbas turi būti pagrįstas aktyviuoju veikliuoju dumblu biologiniu teršalų valymo principu. Įrengiamos dvi nuotekų valymo linijos su anaerobine, nitrifikacijos, denitrifikacijos talpomis bei antriniu nusodintuvu. Veikliojo dumblo koncentracija įrenginiuose negali viršyti 5 g/l. Biologinio valymo įrenginiai turi būti uždaro tipo (uždengiami) ir lengvai prieinami prie nudengto įrenginių ploto.

6. Atlikti kosmetinį esamo orapūčių pastato remontą. Naujas orapūtes ir elektros-automatikos valdymo skydą sumontuoti esamame orapūčių pastate, seną nebenaudojamą įrangą demontuojant. Orapūčių (2 vnt.) darbas nustatomas periodinio veikimo principu, t.y. orapūtės dirbs darbo ir pauzių režimu.

7. Sumontuoti įrangą, leisiančią tolygiai paskirstyti orą į skirtingas biologinio valymo įrenginių aeracijos ir oro siurblių (erliftų) dalis.

8. Įrengti perteklinio dumblo kaupimo-tankinimo talpą su dumblo stabilizavimu. Oras gali būti tiekiamas pagrindinėmis (proceso) orapūtėmis arba įrengiama atskira orapūtė. Perteklinis dumblas turi būti stabilizuotas ir sutankintas daugiausiai iki 98% drėgnumo. Turi būti numatytos priemonės sutankinto dumblo išsiurbimui ir dumblo vandens pašalinimui iš dumblo kaupimo-tankinimo talpos.

9. Nuotekų valyklos įrengimų darbo parametrus, pranešimus apie darbo sutrikimus ir signalizacijos būklę perduoti į UAB“Pasvalio vandenys“ nutolusių objektų valdymo ir kontrolės sistemą SCADA, ją atitinkamai išplečiant. Nuotekų valykloje turi būti numatyta galimybė įjungti/išjungti atskirus įrengimus „rankiniame“ režime.

10. Įrengti valytų nuotekų debito apskaitos mazgą (elektromagnetinį nuotekų debitomatį).

11. Sumontuoti, išbandyti, suderinti visą nuotekų valymo technologinę ir automatikos įrangą.

12. Atlikti automatikos, valdymo ir technologinio proceso paleidimo-derinimo darbus, parengti eksploatacijos instrukcijas, apmokyti aptarnaujantį personalą.

13. Įrengti privažiavimo aikštelę ir aptarnavimo takus naujų įrenginių aptarnavimui. Aikštelė turi būti įrengta žvyro skaldos pagrindu.

14. Vykdomų statybos darbų teritorijoje atlikti aplinkos sutvarkymo darbus, valymo įrenginių užimamą plotą aptverti.

Pastatytus naujus nuotekų valymo įrenginius eksploatuos UAB “Pasvalio vandenys“.

 4 priedas

**KIEMELIŲ NVĮ SUVESTINIS DARBŲ KAINŲ ŽINIARAŠTIS**

|  |  |  |  |  |
| --- | --- | --- | --- | --- |
| **Eil.****Nr.** | **Objekto dalių/komponentų pavadinimai**  | **Mato vnt.** | **Kiekis** | **Suma, Eur (be PVM)** |
| 1. | Projekto parengimas | Kompl. | 1 |  |
| 2. | Nuotekų valymo įrenginių (NVĮ) statybos ir montavimo darbai  | Kompl. | 1 |  |
| 3. | **NVĮ įranga:** |  |  |  |
| 3.1 | Nuotekų valymo įrenginys | Kompl. | 2 |  |
| 3.2 | Orapūtė | Vnt. | 2 |  |
| 3.3 | Parengtinio valymo grandis, susidedanti iš gesinimo kameros, rankinių grotų ir smėliagaudės. | Kompl. | 1 |  |
| 3.4 | Debitomatis su talpa / mėginių paėmimo šulinys / surinkimo šulinys | Vnt. | 1 |  |
| 4. | **NVĮ medžiagos:** |  |  |  |
| 4.1. | Valymo įrenginių technologiniai tinklai ir kiti statiniai (vamzdžiai, dumblo tankintuvas, nuotekų paskirstymo šuliniai, NVĮ aptvėrimas, gerbūvio elementai) | Kompl. | 1 |  |
| 4.2. | Įrengimų automatinio valdymo, duomenų perdavimo skydas, kabeliai  | Kompl. | 1 |  |
| 4.3. | G/b padai po talpomis (dviems biologinio valymo talpoms, vienai smėliagaudei bei debitomačio / mėginių paėmimo / surinkimo talpai) | Kompl. | 1 |  |
| 5. | **Esamo orapūčių pastato remonto medžiagos** | Kompl. | 1 |  |
| 6. | **Esamo orapūčių pastato remonto darbai** | Kompl. | 1 |  |
|  | **VISO (1-6)** |  |  |  |

 Žiniaraštį galima patikslinti ar papildyti pritaikant prie siūlomos technologinės valymo įrenginių schemos.